da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da da da da da da en tr hbs_lat tr eo da da cs sv da hbs_lat fr de da da da da da da da nn eo da da da da de sv da da da en da da es da da en da en da da da da en da da en da da en da da da en da ca ca da da da en da en da en da en en da da en sv da da da da en sv da da en da da da da da en da en da da da da da da en da da da da da da en da da en da da da da da da da sv da nb nb nb en nl da da da de da de sv da ro da en da da da fi en da da nn en de en en en en en fr en en en es en en es da da en da da
Blodprøve ved diabetes - Find information på Medicin.dk
Måling af lungefunktion ved astma og KOL
Måling af nitrogenoxid (NO) i udåndingsluften
Podning eller celleskrab fra sår og slimhinder
Røntgen af knogler og led
Hvorfor skal jeg have denne undersøgelse?
Når du spiser, optages maden og bliver omdannet til sukker. Hormonet insulin hjælper sukkerstofferne med at blive transporteret fra blodet og ind i cellerne i kroppen.
Hvis du har diabetes (sukkersyge), producerer du for lidt insulin, eller det insulin, du producerer, fungerer ikke godt nok. Sukkerstofferne kan derfor ikke komme ind i kroppens celler, eller har svært ved det. Det betyder at blodsukkeret stiger. Dit blodsukker svinger i løbet af døgnet, og der er mest sukker i blodet kort efter du har spist et måltid.
Blodsukkeret kan inddeles i 3 typer:
Blodsukkeret i løbet af dagen
Tages om morgenen før morgenmaden, fx i en finger, og svaret fås med det samme. Fasteblodsukkeret kan også tages som en blodprøve i armen. Svaret vil ofte komme dagen efter.
Tages i løbet af dagen, fx i en finger, svaret fås med samme og bruges til at indstille mængden af insulin.
Dit langtidsblodsukker (HbA1C) måles i en blodprøve fra armen. Svaret kommer dagen efter. Du kan også få målt dit langtidsblodsukker ved din praktiserende læge, her kan det måles ved et prik fingeren, og du får svaret med det samme.
HbA1c er et mål for, hvordan dit blodsukker har ligget de sidste 8-12 uger, og kan vise om du har diabetes, eller om din diabetes bliver behandlet godt nok.
Det er relevant at måle HBA1C både ved mistanke om diabetes og ved kontrol af behandlingen. Man skal måle blodsukker og HbA1C ved:
Når du får taget en blodprøve, er det en mindre mængde blod, som tages i små blodprøveglas ca. 3-6 ml. pr glas. Nogle gange skal der tages flere blodprøver på samme tid.
Blodprøven tages fra en blodåre (vene), som ligger lige under huden, fx i albuebøjningen.
Du kan også få taget en blodprøve i fingerspidsen eller øreflippen. Her bruges der 1 dråbe blod til at måle fx dit blodsukker eller INR, som fortæller noget om hvor hurtigt dit blod størkner.
Inden blodprøven tages får du en elastik (staseslange) strammet om overarmen. Det får blodet til at hobe sig op og fylde årerne, så blodprøven er lettere at tage. Derefter sprittes huden af for at undgå at der kommer infektion, der hvor du bliver stukket. Når spritten er fordampet stikkes en nål ind i blodåren, og prøveglassene fyldes op.
Hvad kan undersøgelsen vise?
Blodsukker måles som millimol glukose (sukker) pr. ml. blod. Blodsukkeret ændrer sig i løbet af dagen. Ofte vil dit blodsukker være lavt om morgenen, inden du har spist morgenmad, og stige efter et måltid. Stigningen i blodsukkeret afhænger af hvad du spiser og hvad du foretager dig.
Type 1 diabetes - blodprøve
Et fasteblodsukker måles i en blodprøve evt. fra fingeren og tages før du har spist morgenmad. Hvis dit fasteblodsukker er højere end 7 mmol/ml, er det tegn på diabetes.
Når blodprøven tages i fingeren, er der svar inden for få sekunder.
Fasteblodsukkeret bruges også til at vurdere, hvor meget insulin der skal gives. Blodsukkeret måles altid, inden du skal have insulin, så det er muligt at tage stilling til hvor meget insulin, der skal gives.
Hvis dit langtidsblodsukker (HbA1C) er over 48 mmol/l, er det tegn på diabetes.
Type 2 diabetes - blodprøve
Hvis dit langtidsblodsukker (HbA1C) er over 48 mmol/l, er det tegn på type 2-diabetes.
For at stille diagnosen type 2-diabetes, skal der tages en ekstra blodprøve en anden dag for at se, om dit langtidsblodsukker (HbA1C) fortsat ligger for højt. Hvis dette er tilfældet, kan det tyde på, at du har type 2-diabetes.
Kontrol af din behandling
Langtidsblodsukkeret (HbA1C) bruges også til at kontrollere behandlingen af diabetes. Det er meget individuelt, hvad værdien af HbA1C skal være.
Du kan få taget en blodprøve hos din egen læge, på sygehuset eller på et laboratorium.
Ved dagligt tjek af dit blodsukker tager du selv 1 dråbe blod fra din finger med en fingerprikker og måler blodsukkeret med et blodsukkerapparat.
Du kan mærke et lille stik, når kanylen føres ind i blodåren, men det gør ikke særlig ondt.
Hvordan forbereder jeg mig?
Hvis du skal have taget en prøve for at se dit fasteblodsukker, må du ikke drikke eller spise 12 timer inden blodprøven skal tages om morgenen.
Du må gerne drikke et glas vand 1 time inden blodprøven. Vigtig medicin skal du tage som sædvanlig, medmindre andet er aftalt med din læge.
Følg i øvrigt altid den vejledning, du får i forbindelse med undersøgelsen.
Læs også Tema om diabetes.
Hos børn kan man, for at mindske gener ved stikket, sætte et lokalbedøvende plaster (Emla®) på 1 time før, blodprøven skal tages. Tag plastret af 15 minutter før barnet skal stikkes. Plastrene kan købes på apoteket.
Hvordan får jeg svar på undersøgelsen?
Du skal altid have en aftale med den læge, der har henvist dig til undersøgelsen, om hvordan du får svar.
I de fleste tilfælde vil du kunne se svaret på sundhed.dk, hvor du logger på med NemID.
Det kan nogle gange være svært at forstå svaret, så det er vigtigt, at en læge forklarer dig undersøgelsens resultat.
Forbered dig på, hvad du vil spørge lægen om.
Skriv evt. en huskeseddel.
Hvornår får jeg svar på undersøgelsen?
Hvordan får jeg svar? (samtale, SMS, mail eller brev)
Hvem giver mig svar?
Overvej, om du skal have en pårørende med, når du får svar på undersøgelsen.
Vil du vide mere?
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø